जगदीश के पाँवतले की धरती खिसकती –सी जान पड़ी ।वह बड़बड़ाया , ‘कमीना हरपाल था वह’। उसे याद आने लगे हरपाल के एक –एक शब्द । उसने कहा था , अच्छी दोस्ती निभायी तूने । मैं भी दोस्ती का फर्ज अदा करना जानता हूँ । लुटा –सा जगदीश क्या करता? खिसियायी बिल्ली खंबा नोचे की स्थिति थी उसकी । संग्राम में पराजित योद्धा जैसे अपने सैनिकों पर बरसता है , वैसे ही मान –मर्दित जगदीश रूपसी पर बरसा , उसे ताने दिये , प्रताड़ित किया ।